สรุปภาวะตลาดต่างประเทศ ประจำวันที่ 25 ก.พ. 2565
สรุปภาวะตลาดต่างประเทศ ประจำวันที่ 25 ก.พ. 2565
28 ก.พ. 2565

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 2% ในวันศุกร์ (25 ก.พ.) โดยปรับตัวขึ้นเป็นเปอร์เซ็นต์วันเดียวมากที่สุดนับตั้งแต่เดือนพ.ย. 2563 และตลาดฟื้นตัวขึ้นเป็นวันที่ 2 ติดต่อกันหลังจากดิ่งลงอย่างหนักเมื่อวันพุธที่ผ่านมา เนื่องจากนักลงทุนขานรับรายงานข่าวที่ว่ารัสเซียส่งสัญญาณพร้อมเจรจากับยูเครน
ดัชนีเฉลี่ยอุตสาหกรรมดาวโจนส์ปิดที่ 34,058.75 จุด พุ่งขึ้น 834.92 จุด หรือ +2.51%, ดัชนี S&amp;P500 ปิดที่ 4,384.65 จุด พุ่งขึ้น 95.95 จุด หรือ +2.24% และดัชนี Nasdaq ปิดที่ 13,694.62 จุด พุ่งขึ้น 221.04 จุด หรือ +1.64%
ตลาดหุ้นยุโรปปิดพุ่งขึ้นกว่า 3% ในวันศุกร์ (25 ก.พ.) โดยได้แรงหนุนจากความหวังเกี่ยวกับการเจรจาทางการทูตระหว่างรัสเซียและยูเครน หลังทำเนียบประธานาธิบดีเปิดเผยว่า รัสเซียพร้อมส่งตัวแทนไปยังกรุงมินสก์ ซึ่งเป็นเมืองหลวงของเบลารุส เพื่อเจรจากับตัวแทนของยูเครน
ดัชนี Stoxx Europe 600 ปิดที่ 453.53 จุด พุ่งขึ้น 14.57 จุด หรือ +3.32%
ดัชนี CAC-40 ตลาดหุ้นฝรั่งเศสปิดที่ 6,752.43 จุด พุ่งขึ้น 231.38 จุด หรือ +3.55%, ดัชนี DAX ตลาดหุ้นเยอรมนีปิดที่ 14,567.23 จุด พุ่งขึ้น 515.13 จุด หรือ +3.67% และดัชนี FTSE 100 ตลาดหุ้นลอนดอนปิดที่ 7,489.46 จุด พุ่งขึ้น 282.08 จุด หรือ +3.91%
ตลาดหุ้นลอนดอนปิดดีดตัวขึ้นในวันศุกร์ (25 ก.พ.) โดยได้แรงหนุนจากการที่นักลงทุนคลายความวิตกเกี่ยวกับสถานการณ์ยูเครน และมองว่า มาตรการคว่ำบาตรของชาติตะวันตกที่มีต่อรัสเซียหลังจากเปิดฉากบุกโจมตียูเครนนั้น ไม่ได้รุนแรงเท่ากับที่นักวิเคราะห์คาดไว้ แต่ตลาดก็ยังคงปรับตัวลงเป็นสัปดาห์ที่ 2 ติดต่อกัน
ดัชนี FTSE 100 ตลาดหุ้นลอนดอนปิดที่ 7,489.46 จุด พุ่งขึ้น 282.08 จุด หรือ +3.91%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลงในวันศุกร์ (25 ก.พ.) เนื่องจากนักลงทุนขายทำกำไรหลังราคาพุ่งขึ้นอย่างมากในวันพฤหัสบดี ขณะที่นักลงทุนยังคงจับตาสถานการณ์รัสเซียบุกโจมตียูเครน รวมถึงรายงานข่าวที่ว่า รัสเซียพร้อมที่จะเจรจากับยูเครน ซึ่งส่งผลกดดันราคาน้ำมัน
ทั้งนี้ สัญญาน้ำมันดิบ WTI ส่งมอบเดือนเม.ย. ลดลง 1.22 ดอลลาร์ หรือ 1.3% ปิดที่ 91.59 ดอลลาร์/บาร์เรล แต่ปรับตัวขึ้น 1.5% ในรอบสัปดาห์นี้
สัญญาน้ำมันดิบเบรนท์ (BRENT) ส่งมอบเดือนเม.ย. ลดลง 1.15 ดอลลาร์ หรือ 1.2% ปิดที่ 97.93 ดอลลาร์/บาร์เรล แต่พุ่งขึ้น 4.7% ในรอบสัปดาห์นี้
สัญญาทองคำตลาดนิวยอร์กปิดร่วงลงในวันศุกร์ (25 ก.พ.) หลุดจากระดับ 1,900 ดอลลาร์/ออนซ์ เนื่องจากนักลงทุนเทขายทองในฐานะสินทรัพย์ปลอดภัย หลังคลายกังวลเกี่ยวกับวิกฤตยูเครน ขณะที่ประธานาธิบดีวลาดิเมียร์ ปูติน ผู้นำรัสเซีย ส่งสัญญาณพร้อมเจรจากับยูเครน
สัญญาทองคำตลาด COMEX (Commodity Exchange) ส่งมอบเดือนเม.ย. ร่วงลง 38.7 ดอลลาร์ หรือ 2.01% ปิดที่ 1,887.6 ดอลลาร์/ออนซ์ และปรับตัวลง 0.6% ในรอบสัปดาห์นี้
สัญญาโลหะเงินส่งมอบเดือนพ.ค. ลดลง 69.3 เซนต์ หรือ 2.8% ปิดที่ 24.017 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 12 ดอลลาร์ หรือ 1.13% ปิดที่ 1,050.1 ดอลลาร์/ออนซ์
สัญญาพัลลาเดียมส่งมอบเดือนมิ.ย. ร่วงลง 136.20 ดอลลาร์ หรือ 5.4% ปิดที่ 2,365.70 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันศุกร์ (25 ก.พ.) เนื่องจากนักลงทุนขายดอลลาร์ในฐานะสกุลเงินปลอดภัย หลังคลายวิตกเกี่ยวกับสถานการณ์ความขัดแย้งระหว่างรัสเซียและยูเครน ขณะที่รัสเซียส่งสัญญาณว่าพร้อมที่จะเจรจากับยูเครน
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.54% สู่ระดับ 96.6160
ดอลลาร์อ่อนค่าเมื่อเทียบกับเงินเยน ที่ระดับ 115.59 เยน จากระดับ 115.63 เยน และดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.2713 ดอลลาร์แคนาดา จากระดับ 1.2814 ดอลลาร์แคนาดา แต่ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.9263 ฟรังก์ จากระดับ 0.9257 ฟรังก์
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.1266 ดอลลาร์ จากระดับ 1.1189 ดอลลาร์, เงินปอนด์แข็งค่าแตะที่ระดับ 1.3410 ดอลลาร์ จากระดับ 1.3387 ดอลลาร์ และดอลลาร์ออสเตรเลียแข็งค่าสู่ระดับ 0.7232 ดอลลาร์สหรัฐ จากระดับ 0.7158 ดอลลาร์สหรัฐ